# Sent Meard de Gurçon

Sent Meard de Gurçon o Sent Miard de Gurçon, prononciat [ʂɛ̃m’mjaːr] [degyr’ʂũn] (Saint-Méard-de-Gurçon en francés), es una comuna d'Occitània dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

## Geografia
### Perimètre dau territòri

Comunas confrontantas de Sent Miard de Gurçon :
| Sent Martin de Gurçon Carsac de Gurçon | Sent Remedi | Sent Giraud de Còrbs |
| Montaseus | | Montfaucon (Perigòrd) |
| Nastrengas | Faugairòlas | Lo Pòrt de Senta Fe e Ponchac |

## Toponimia

La prononciacion es [ʂɛ̃m’mjaːr] [degyr’ʂũn]. Las fòrmas ancianas son Monast. S. Medardi abbatiae, en latin, de 1122, Sanctus Medardus de Abbatia en latin, en 1382, Saint Méard l'abbatial (l'abadia es probablament la d'Usercha, puei que Sent Miard ne'n era un priorat) .
Sent Meard o puslèu Sent Miard es un agiotoponime : 'quò's un nom de luec que fai referéncia a un nom de sent. Se tracta de Sanctus Medardus (456 - 8 de junh 545), avesque de Noyon en Picardia (França), dont lo nom ven dau germanic Math-hard$^,$$^,$.
En occitan, a part la Gasconha occidentala e meridionala que consèrva inalterat lo -d- intervocalic, Medard es una fòrma sabenta. Una de las fòrmas occitanas d'origina populara (per evolucion normala) es Mesard (-d- intervocalic > -z-, grafiat -s-), coma a Sent Mesard, mas pus au nòrd -z- intervocalica dispareis, çò que dona Meard e, per evitament de l'iatus, Merd, Mèrd, Miard, etc. Precisament, la prononciacion, [ʂɛ̃m’mjaːr] [degyr’ʂũn], justifica plenament una grafia Sent Miard, coma a Sant Miard de Presca : Meard, en doas sillabas, pòt pas representar Miard, en una sillaba. En francés, la fòrma populara es normalament Mar(d) (grafiat Mard, Mars, Marc).
* Gurçon es lo nom d'una anciana chastelania, dont las atestacions son Gorzom (1105), Gorson (sègle XII), puèi en latin Curzum (1254), Gorsson en 1385, Gorsonium, Gursonium (sègle XIV). Ven d'un nom de persona latin, Curtius, emb lo sufixe -onem. *Cŭrtione(m) dona *Gorçon, eventualament (evolucion irregulara) Gurçon; lo passatge de C- a G- es pas una fatalitat : veire Courçon (Charanta Maritima, França), que l'origina es la mesma.

## Istòria

Entre 1790 e 1801, Sent Miard fuguèt un canton (capluec de canton). Las 8 comunas de son canton èran Ponchac (Peiregòrd), Montaseus,
En 1801, Sent Miard perdèt son canton e fuguèt estacat au canton de Vilafrancha de Lopchac. D'autras comunas de son canton fuguèren estacadas au canton de Velinas. Dempuèi la refòrma cantonala de 2015, Sent Miard es estacat au canton deu País de Montanha e Gurçon, en francés Pays de Montaigne et Gurson, dont lo burèu centralisator es Lo Pòrt de Senta Fe e Ponchac.

## Administracion

Lista daus cònsols successius :
| Periòde | Periòde | Identitat | Etiqueta |
| mai de 2020 | 2026 | Cyril Barde | |
| 2014 | 2020 | Gérard Bonnamy | |
| març de 2001 | 2014 | Monique Viroulaud | sens |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 773, totala: 802 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 500 | 1 458 | 1 403 | 1 464 | 1 801 | 1 536 | 1 452 | 1 527 | 1 414 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 414 | 1 402 | 1 418 | 1 349 | 1 391 | 1 328 | 1 280 | 1 227 | 1 231 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 219 | 1 211 | 1 251 | 1 087 | 1 037 | 1 047 | 1 032 | 1 034 | 1 035 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 877 | 846 | 763 | 776 | 751 | 795 | 804 | 811 | 800 820 |
| 2009 | 2010 |
| 790 820 | 783 812 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 3 https://web.archive.org/web/20160811041624/http://communes-oc.cg24.fr/cantons/villefranche-de-lonchat/SAINT-MEARD-DE-GURCON.htm
* 1 2 Chantal Tanet, Tristan Hordé, Dictionnaire des Noms de Lieux du Périgord, p. 348, edicions Fanlac, Peireguers, 2000, p. 348
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, Paris, reedicion 1984, p. 613
* ↑ https://www.guyenne.fr/Publications/Jurades_Bergerac/les_jurades_de_bergerac_t1.htm?fbclid=IwAR3P5U8PZg2frObhOvQQmjZ36MrtFFB9QxkOH3bigM2Z2y_HUy7qv6JCllw
* ↑ Chantal Tanet, Tristan Hordé, Dictionnaire des Noms de Lieux du Périgord, p. 84, edicions Fanlac, Peireguers, 2000, p. 84
* ↑ http://cassini.ehess.fr/cassini/fr/html/fiche.php?select_resultat=33611
* ↑ https://www.sudouest.fr/2020/05/24/-7507607-4583.php
* Portau de Perigòrd